CELEX: 32013D0084
Language: ro
Date: 2013-02-11 00:00:00
Title: 2013/84/UE: Decizia de punere în aplicare a Comisiei din 11 februarie 2013 de stabilire a concluziilor privind cele mai bune tehnici disponibile (BAT) în temeiul Directivei 2010/75/UE a Parlamentului European și a Consiliului privind emisiile industriale pentru tăbăcirea pieilor [notificată cu numărul C(2013) 618]  Text cu relevanță pentru SEE

16.2.2013   
            
            
               RO
            
            
               Jurnalul Oficial al Uniunii Europene
            
            
               L 45/13
            
         DECIZIA DE PUNERE ÎN APLICARE A COMISIEI
   din 11 februarie 2013
   de stabilire a concluziilor privind cele mai bune tehnici disponibile (BAT) în temeiul Directivei 2010/75/UE a Parlamentului European și a Consiliului privind emisiile industriale pentru tăbăcirea pieilor
   [notificată cu numărul C(2013) 618]
   (Text cu relevanță pentru SEE)
   (2013/84/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2010/75/UE a Parlamentului European și a Consiliului din 24 noiembrie 2010 privind emisiile industriale (prevenirea și controlul integrat al poluării) (1), în special articolul 13 alineatul (5),
   întrucât:
   
               (1)
            
            
               Articolul 13 alineatul (1) din Directiva 2010/75/UE prevede obligația Comisiei de a organiza un schimb de informații privind emisiile industriale între aceasta și statele membre, industriile implicate și organizațiile neguvernamentale care promovează protecția mediului, în scopul facilitării întocmirii documentelor de referință pentru cele mai bune tehnici disponibile (BAT – best available techniques) definite la articolul 3 alineatul (11) din directiva respectivă.
            
         
               (2)
            
            
               În conformitate cu articolul 13 alineatul (2) din Directiva 2010/75/UE, schimbul de informații trebuie să vizeze performanțele instalațiilor și ale tehnicilor utilizate în ceea ce privește emisiile exprimate, după caz, ca valori medii pe termen scurt și lung, împreună cu condițiile de referință asociate, consumul și tipul materiilor prime, consumul de apă, utilizarea energiei sau generarea de deșeuri și tehnicile utilizate, monitorizarea aferentă, efectele intersectoriale, viabilitatea economică și tehnică și evoluția acestora, precum și cele mai bune tehnici disponibile și tehnicile emergente la care s-a ajuns după luarea în considerare a aspectelor menționate la articolul 13 alineatul (2) literele (a) și (b) din directiva respectivă.
            
         
               (3)
            
            
               „Concluziile BAT”, definite la articolul 3 alineatul (12) din Directiva 2010/75/UE constituie un element-cheie al documentelor de referință BAT și stabilesc concluziile privind cele mai bune tehnici disponibile, descrierea acestora, informațiile pentru evaluarea aplicabilității lor, nivelurile de emisie asociate celor mai bune tehnici disponibile, monitorizarea asociată, nivelurile de consum asociate și, după caz, măsurile relevante de remediere la fața locului.
            
         
               (4)
            
            
               În conformitate cu articolul 14 alineatul (3) din Directiva 2010/75/UE, concluziile BAT trebuie să servească drept referință pentru stabilirea condițiilor de autorizare a instalațiilor care fac obiectul capitolului II din directiva respectivă.
            
         
               (5)
            
            
               Articolul 15 alineatul (3) din Directiva 2010/75/UE prevede obligația autorității competente de a stabili valori limită de emisie care să asigure că, în condiții normale de funcționare, emisiile nu depășesc nivelurile de emisie asociate celor mai bune tehnici disponibile, astfel cum sunt prevăzute în deciziile privind concluziile BAT menționate la articolul 13 alineatul (5) din Directiva 2010/75/UE.
            
         
               (6)
            
            
               Articolul 15 alineatul (4) din Directiva 2010/75/UE prevede derogări de la cerințele stabilite la articolul 15 alineatul (3), aplicabile numai în cazurile în care atingerea nivelurilor de emisie aferente BAT ar conduce la costuri disproporționat de mari în comparație cu beneficiile pentru mediu din cauza amplasării geografice, a condițiilor locale de mediu sau a caracteristicilor tehnice ale instalației în cauză.
            
         
               (7)
            
            
               Articolul 16 alineatul (1) din Directiva 2010/75/UE prevede că cerințele de monitorizare din autorizația menționată la articolul 14 alineatul (1) litera (c) din directiva respectivă trebuie să se bazeze pe concluziile privind monitorizarea descrise în concluziile BAT.
            
         
               (8)
            
            
               În conformitate cu articolul 21 alineatul (3) din Directiva 2010/75/UE, în termen de patru ani de la publicarea deciziilor privind concluziile BAT, autoritatea competentă trebuie să reexamineze și, în cazul în care este necesar, să actualizeze toate condițiile din autorizație și să se asigure că instalația este conformă cu acestea.
            
         
               (9)
            
            
               Decizia Comisiei din 16 mai 2011 privind instituirea unui forum pentru schimbul de informații conform articolului 13 din Directiva 2010/75/UE privind emisiile industriale (2) a stabilit crearea unui grup format din reprezentanți ai statelor membre, industriile implicate și organizațiile neguvernamentale care promovează protecția mediului.
            
         
               (10)
            
            
               În conformitate cu articolul 13 alineatul (4) din Directiva 2010/75/UE, Comisia a obținut, la 13 septembrie 2012, avizul (3) grupului respectiv cu privire la conținutul propus al documentelor de referință BAT pentru tăbăcirea pieilor și l-a pus la dispoziția publicului.
            
         
               (11)
            
            
               Măsurile prevăzute în prezenta decizie sunt conforme cu avizul comitetului instituit prin articolul 75 alineatul (1) din Directiva 2010/75/UE,
            
         ADOPTĂ PREZENTA DECIZIE:
   Articolul 1
   Concluziile BAT pentru tăbăcirea pieilor sunt prevăzute în anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 11 februarie 2013.
      
         
            Pentru Comisie
         
         Janez POTOČNIK
         
            Membru al Comisiei
         
      
   
   
      (1)  JO L 334, 17.12.2010, p. 17.
   
      (2)  JO C 146, 17.5.2011, p. 3.
   
      (3)  http://circa.europa.eu/Public/irc/env/ied/library?l=/ied_art_13_forum/opinions_article.
   
      ANEXĂ
      
         CONCLUZIILE BAT PENTRU TĂBĂCIREA PIEILOR BRUTE ȘI PRELUCRATE
      
      DOMENIUL DE APLICARE
      DEFINIȚII
      
                  1.1.
               
               Concluzii generale BAT pentru tăbăcirea pieilor
            
                  1.1.1.
               
               Sistemele de management de mediu
            
                  1.1.2.
               
               Buna gospodărire
            
                  1.2.
               
               Monitorizarea
            
                  1.3.
               
               Reducerea la minimum a consumului de apă
            
                  1.4.
               
               Reducerea emisiilor în apele uzate
            
                  1.4.1.
               
               Reducerea emisiilor în apele uzate evacuate ca urmare a etapelor de proces desfășurate în atelierul de înmuiere
            
                  1.4.2.
               
               Reducerea emisiilor în apele uzate evacuate ca urmare a etapelor de proces desfășurate în atelierul de tanare
            
                  1.4.3.
               
               Reducerea emisiilor în apele uzate evacuate ca urmare a etapelor de proces specifice post-tanării
            
                  1.4.4.
               
               Alte reduceri ale emisiilor în apele uzate
            
                  1.5.
               
               Tratarea emisiilor în apă
            
                  1.6.
               
               Emisiile atmosferice
            
                  1.6.1.
               
               Miros
            
                  1.6.2.
               
               Compuși organici volatili
            
                  1.6.3.
               
               Pulberi în suspensie
            
                  1.7.
               
               Gestionarea deșeurilor
            
                  1.8.
               
               Energie
            DOMENIUL DE APLICARE
      Prezentele concluzii BAT se referă la următoarele activități prevăzute în anexa I la Directiva 2010/75/UE, și anume:
      
                  —
               
               
                  
                              6.3.
                           
                           
                              
                                 Tăbăcirea pieilor în cazurile în care capacitatea de tratare depășește 12 tone de produse finite pe zi;
                              
                           
                        
            
                  —
               
               
                  
                              6.11.
                           
                           
                              
                                 Tratarea independentă a apelor uzate care nu sunt vizate de Directiva 91/271/CEE a Consiliului
                                  (1)
                                 și care sunt evacuate de o instalație care practică activități reglementate în conformitate cu punctul 6.3 de mai sus.
                           
                        
            Dacă nu se specifică altfel, concluziile BAT prezentate pot fi aplicate tuturor instalațiilor supuse prezentelor concluzii referitoare la BAT.
      Alte documente de referință relevante pentru activitățile reglementate de prezentele concluzii BAT sunt următoarele:
      
                  Document de referință
               
               
                  Subiect
               
            
                  Eficiență energetică (ENE)
               
               
                  Eficiență energetică generală
               
            
                  Aspecte economice și intersectoriale (ECM)
               
               
                  Aspecte economice și efecte intersectoriale ale tehnicilor
               
            
                  Principii generale de monitorizare (MON)
               
               
                  Monitorizarea emisiilor și a consumului
               
            
                  Emisii rezultate din depozitare (EFS)
               
               
                  Emisii din rezervoare, țevi și depozite de substanțe chimice
               
            
                  Incinerarea deșeurilor (WI)
               
               
                  Incinerarea deșeurilor
               
            
                  Industriile de tratare a deșeurilor (WT)
               
               
                  Tratarea deșeurilor
               
            Tehnicile enumerate și descrise în prezentele concluzii BAT nu sunt nici prescriptive, nici exhaustive. Se pot utiliza alte tehnici care asigură cel puțin un nivel echivalent de protecție a mediului.
      DEFINIȚII
      În sensul prezentelor concluzii BAT, se aplică următoarele definiții:
      
                  
                     Atelier de înmuiere și cenușărire
                  
               
               
                  Partea tăbăcăriei unde se pieile se înmoaie, se cenușăresc, se șeruiesc și se depărează înainte de procesul de tanare.
               
            
                  
                     Produse secundare
                  
               
               
                  Obiect sau substanță care îndeplinește cerințele de la articolul 5 din Directiva 2008/98/CE a Parlamentului European și a Consiliului (2)
                  
               
            
                  
                     Instalație existentă
                  
               
               
                  O instalație care nu este o instalație nouă.
               
            
                  
                     Bazin de prelucrare existent
                  
               
               
                  Un bazin de prelucrare care nu este un bazin nou de prelucrare.
               
            
                  
                     Instalație nouă
                  
               
               
                  O instalație exploatată inițial la instalare, după publicarea prezentelor concluzii BAT, sau înlocuirea integrală a unei instalații pe fundația existentă a instalației, după publicarea prezentelor concluzii BAT.
               
            
                  
                     Bazin nou de prelucrare
                  
               
               
                  Un bazin de prelucrare exploatat inițial în instalație, după publicarea prezentelor concluzii BAT, sau o reconstrucție completă a unui bazin de prelucrare, după publicarea prezentelor concluzii BAT,.
               
            
                  
                     Tăbăcărie
                  
               
               
                  O instalație care efectuează activitatea „tăbăcirea pieilor și blănurilor cu capacitatea de tratare de peste 12 tone de produse finite pe zi” (activitatea 6.3 din anexa I la Directiva 2010/75/UE).
               
            
                  
                     Atelier de tanare
                  
               
               
                  Partea tăbăcăriei unde au loc procesele de piclare și de tanare.
               
            
                  
                     Instalații de tratare a apelor uzate urbane
                  
               
               
                  O instalație care intră sub incidența Directivei 91/271/CEE
               
            1.1.   Concluzii generale BAT pentru tăbăcirea pieilor
      
      1.1.1.   Sistemele de management de mediu
      
      1.   În vederea îmbunătățirii performanței generale de mediu a unei tăbăcării, BAT înseamnă implementarea și aderarea la un sistem de management de mediu (SMM) care să includă toate caracteristicile următoarele:
      
                  i.
               
               
                  angajamentul conducerii, inclusiv al conducerii de vârf;
               
            
                  ii.
               
               
                  definirea de către conducere a unei politici de mediu care include îmbunătățirea continuă a instalației;
               
            
                  iii.
               
               
                  planificarea și stabilirea procedurilor, a obiectivelor și a țintelor necesare, corelate cu planificarea financiară și investițiile;
               
            
                  iv.
               
               
                  implementarea procedurilor, acordând o atenție deosebită:
                  
                              (a)
                           
                           
                              structurii și responsabilității;
                           
                        
                              (b)
                           
                           
                              formării, sensibilizării și competenței;
                           
                        
                              (c)
                           
                           
                              comunicării;
                           
                        
                              (d)
                           
                           
                              implicării angajaților;
                           
                        
                              (e)
                           
                           
                              documentației;
                           
                        
                              (f)
                           
                           
                              controlului eficient al proceselor;
                           
                        
                              (g)
                           
                           
                              programelor de întreținere;
                           
                        
                              (h)
                           
                           
                              pregătirii și răspunsului în caz de urgență;
                           
                        
                              (i)
                           
                           
                              garantării respectării legislației de mediu;
                           
                        
            
                  v.
               
               
                  verificarea performanței și luarea de măsuri corective, acordând o atenție deosebită:
                  
                              (a)
                           
                           
                              monitorizării și măsurării (a se vedea, de asemenea, documentul de referință privind principiile generale de monitorizare);
                           
                        
                              (b)
                           
                           
                              acțiunii corective și preventive;
                           
                        
                              (c)
                           
                           
                              păstrarea evidențelor;
                           
                        
                              (d)
                           
                           
                              independenței (dacă este posibil) a auditului intern și extern pentru a stabili dacă sistemul de management de mediu respectă sau nu procedeele prevăzute și dacă a fost pus în aplicare și menținut în mod corespunzător;
                           
                        
            
                  vi.
               
               
                  revizuirea de către conducere a sistemului de management de mediu și a caracterului corespunzător, adecvat și eficient al acestuia;
               
            
                  vii.
               
               
                  urmărirea dezvoltării de tehnologii ecologice;
               
            
                  viii.
               
               
                  luarea în considerare a efectelor asupra mediului generate de eventuala dezafectare a instalației în etapa de proiectare a unei noi fabrici și pe tot parcursul perioadei sale de funcționare;
               
            
                  ix.
               
               
                  aplicarea de evaluări comparative sectoriale în mod regulat.
                  În speță, la tăbăcirea pieilor, este de asemenea important să se ia în considerare următoarele caracteristici potențiale ale managementului de mediu:
               
            
                  x.
               
               
                  pentru a facilita dezafectarea, păstrarea unor evidențe cu privire la compartimentele din cadrul instalației unde sunt efectuate anumite etape de proces;
               
            
                  xi.
               
               
                  alte elemente enumerate în concluzia 2 privind BAT.
               
            
         Aplicabilitate
      
      Domeniul de aplicare (de exemplu, nivelul de detalii) și natura EMS (de exemplu, standardizat sau nestandardizat) vor fi, în general, corelate cu natura, amploarea și complexitatea instalației, precum și cu gama de impacturi de mediu pe care le-ar putea avea aceasta.
      1.1.2.   Buna gospodărire
      
      2.   În scopul de a reduce la minimum impactul asupra mediului al procesului de producție, BAT presupune aplicarea principiilor de bună gospodărire, prin aplicarea combinată a următoarelor tehnici:
      
                  i.
               
               
                  selecția și controlul atent al substanțelor și materiilor prime (de exemplu, calitatea pielii și a substanțelor chimice);
               
            
                  ii.
               
               
                  analiza intrare-ieșire cu un inventar al substanțelor chimice, care să includă cantitățile și proprietățile toxicologice;
               
            
                  iii.
               
               
                  reducerea utilizării substanțelor chimice la nivelul minim cerut de specificațiile privind calitatea produsului finit;
               
            
                  iv.
               
               
                  manipularea și stocarea atentă a materiilor prime și a produselor finite în vederea reducerii scurgerilor de substanțe și a accidentelor, precum și pentru evitarea risipei de apă;
               
            
                  v.
               
               
                  segregarea fluxurilor de deșeuri, în cazul în care este posibil, pentru a permite reciclarea anumitor fluxuri de deșeuri;
               
            
                  vi.
               
               
                  monitorizarea parametrilor critici ai procesului pentru a asigura stabilitatea procesului de producție;
               
            
                  vii.
               
               
                  întreținerea periodică a sistemelor de tratare a efluenților;
               
            
                  viii.
               
               
                  analizarea opțiunilor pentru reutilizarea apelor de proces/de spălat;
               
            
                  ix.
               
               
                  analizarea opțiunilor de eliminare a deșeurilor.
               
            1.2.   Monitorizarea
      
      3.   BAT presupune monitorizarea emisiilor și a altor parametri relevanți ai procesului, inclusiv cei indicați mai jos, cu o anumită frecvență asociată dată, și monitorizarea emisiilor conform standardelor EN. În cazul în care nu sunt disponibile standarde EN, BAT constau în utilizarea standardelor ISO, naționale sau internaționale care garantează furnizarea de date de o calitate științifică echivalentă.
      
                  Parametru
               
               
                  Periodicitate
               
               
                  Aplicabilitate
               
            
                  
                     a
                  
               
               
                  
                     Măsurarea consumului de apă în cele două etape ale procesului: de dinainte și de după tanare, și înregistrarea producției din cursul aceleiași perioade.
                  
               
               
                  Cel puțin lunar.
               
               
                  Aplicabil instalațiilor în care se efectuează prelucrarea în stare umedă.
               
            
                  
                     b
                  
               
               
                  
                     Înregistrarea cantităților de substanțe chimice folosite în fiecare etapă a procesului și înregistrarea producției din cursul aceleiași perioade.
                  
               
               
                  Cel puțin anual.
               
               
                  General aplicabil.
               
            
                  
                     c
                  
               
               
                  
                     Monitorizarea concentrației de sulfură și a concentrației totale de crom în efluentul final după tratare care urmează a fi evacuat direct în corpul de apă receptor, prin utilizarea unor probe compozite, proporționale cu debitul pe 24 de ore.
                  
                  
                     Monitorizarea concentrației de sulfură și a concentrației totale de crom după precipitarea cromului care urmează a fi evacuat indirect, prin utilizarea unor probe compozite, proporționale cu debitul pe 24 de ore.
                  
               
               
                  Săptămânal sau lunar.
               
               
                  Monitorizarea concentrației de crom se aplică în unitățile din interiorul sau din exteriorul instalației, în care are loc precipitarea cromului.
                  Dacă este viabilă din punct de vedere economic, monitorizarea concentrației de sulfură se aplică la unitățile care efectuează o parte a tratării efluenților în interiorul sau în exteriorul instalației pentru tratarea apelor reziduale din tăbăcării.
               
            
                  
                     d
                  
               
               
                  
                     Monitorizarea oxigenului chimic necesar (OCN), a oxigenului biochimic necesar (OBN) și a azotului amoniacal după tratarea efluenților în interiorul sau în exteriorul instalației pentru evacuările directe în corpul de apă receptor, prin utilizarea unor probe compozite, proporționale cu debitul pe 24 de ore.
                  
                  
                     Monitorizarea totalității particulelor solide în suspensie după tratarea efluenților în interiorul sau în exteriorul instalației pentru evacuările directe în corpul de apă receptor.
                  
               
               
                  Săptămânal sau lunar.
                  Măsurători mai frecvente dacă sunt necesare modificări ale procesului.
               
               
                  Aplicabil în unitățile care efectuează o parte a tratării efluenților în interiorul sau în exteriorul instalației pentru tratarea apelor reziduale din tăbăcării.
               
            
                  
                     e
                  
               
               
                  
                     Monitorizarea compușilor organici halogenați după tratarea efluenților în interiorul sau în exteriorul instalației pentru evacuările directe în corpul de apă receptor.
                  
               
               
                  Regulat.
               
               
                  Aplicabil instalațiilor în care compușii organici halogenați sunt utilizați în procesul de producție și pot fi evacuați în corpul de apă receptor.
               
            
                  
                     f
                  
               
               
                  
                     Măsurarea pH-ului sau a potențialului redox la ieșirea lichidului din spălătorul de gaze.
                  
               
               
                  Permanent.
               
               
                  Aplicabil instalațiilor care folosesc spălătoare de gaze pentru reducerea emisiilor de hidrogen sulfurat sau amoniac în aer.
               
            
                  
                     g
                  
               
               
                  
                     Păstrarea unui inventar anual al solvenților și înregistrarea producției din cursul aceleiași perioade.
                  
               
               
                  Anual.
               
               
                  Aplicabil instalațiilor care efectuează finisaje cu ajutorul solvenților și al aplicării de straturi de acoperire pe bază de apă sau materiale similare pentru a limita cantitatea de solvenți.
               
            
                  
                     h
                  
               
               
                  
                     Monitorizarea emisiilor de compuși organici volatili la ieșirea din echipamentele de reducere a emisiilor și înregistrarea producției.
                  
               
               
                  Permanent sau periodic.
               
               
                  Aplicabil instalațiilor care efectuează finisaje cu ajutorul solvenților și care utilizează echipamente de reducere a emisiilor.
               
            
                  
                     i
                  
               
               
                  
                     Monitorizarea orientativă a scăderii presiunii la filtrele cu saci.
                  
               
               
                  Regulat.
               
               
                  Aplicabil instalațiilor care utilizează filtre cu saci pentru reducerea emisiilor de pulberi în suspensie, când se produce o evacuare directă în atmosferă.
               
            
                  
                     j
                  
               
               
                  
                     Testarea eficacității de captare a spălătoarelor de gaze.
                  
               
               
                  Anual.
               
               
                  Aplicabil instalațiilor care utilizează spălătoare de gaze pentru reducerea emisiilor de pulberi în suspensie, când se produce o evacuare directă în atmosferă.
               
            
                  
                     k
                  
               
               
                  
                     Înregistrarea cantităților de reziduuri de proces trimise la recuperare, refolosire, reciclare și eliminare.
                  
               
               
                  Regulat.
               
               
                  General aplicabil.
               
            
                  
                     l
                  
               
               
                  
                     Înregistrarea tuturor formelor de utilizare a energiei și a producției din cursul aceleiași perioade.
                  
               
               
                  Regulat.
               
               
                  General aplicabil.
               
            1.3.   Reducerea la minimum a consumului de apă
      
      4.   În scopul de a reduce la minimum consumul de apă, constituie BAT utilizarea uneia sau ambelor tehnici de mai jos.
      
                  Tehnică
               
               
                  Descriere
               
               
                  Aplicabilitate
               
            
                  
                     a
                  
               
               
                  
                     Optimizarea utilizării apei în toate etapele de prelucrare umedă, inclusiv a spălării prin imersie în loc de spălarea sub jet de apă curentă
                  
               
               
                  Optimizarea consumului de apă se obține prin determinarea cantității optime necesare pentru fiecare etapă de proces și prin introducerea cantității corecte utilizând echipamentele de măsurare. Spălarea prin imersie înseamnă spălarea pieilor în timpul prelucrării prin introducerea cantității necesare de apă curată în bazin și utilizarea acțiunii bazinului pentru realizarea agitării necesare, spre deosebire de spălarea sub jet de apă curentă care utilizează cantități mari de apă.
               
               
                  Se aplică în toate instalațiile care efectuează prelucrarea umedă.
               
            
                  
                     b
                  
               
               
                  
                     Utilizarea băilor scurte
                  
               
               
                  Băile scurte sunt cantități mici de apă industrială raportat la cantitatea de piei prelucrate, în comparație cu practicile tradiționale. Există o limită inferioară a acestei practici, deoarece apa funcționează de asemenea ca lubrifiant și agent de răcire pentru piei în cursul prelucrării. Rotația bazinelor de prelucrare care conțin o cantitate limitată de apă necesită angrenaje mai solide, deoarece masa supusă rotației este inegală.
               
               
                  Această tehnică nu pot fi aplicată în procesul de vopsire și nici la prelucrarea pieilor de vițel.
                  Aplicabilitate este, de asemenea, limitată la:
                  
                              —
                           
                           
                              bazinele de prelucrare noi;
                           
                        
                              —
                           
                           
                              bazinele de prelucrare existente care permit utilizarea băilor scurte sau care pot fi modificate pentru a utiliza băile scurte.
                           
                        
            Revizuirea opțiunilor pentru reutilizarea apelor de proces/de spălare este parte a unui sistem de management de mediu (a se vedea BAT 1) și a principiilor de bună gospodărire (a se vedea BAT 2).
      
         Nivelurile de consum de apă aferente BAT
      
      A se vedea tabelul 1 (pentru pieile de bovine) și tabelul 2 (pentru pieile de ovine)
      
         Tabelul 1
      
      
         Nivelurile de consum de apă aferente BAT pentru prelucrarea pieilor de bovine
      
      
                  Etapele procesului
               
               
                  Consumul de apă pe tonă de piele brută (3)
                  
                  (m3/t)
               
            
                  Piei nesărate
               
               
                  Piei sărate
               
            
                  De la brut la albastru umed/alb
               
               
                  10-15
               
               
                  13-18
               
            
                  Procesele post-tanare și finisarea
               
               
                  6-10
               
               
                  6-10
               
            
                  Total
               
               
                  16-25
               
               
                  19-28
               
            
         
      
         Tabelul 2
      
      
         Nivelurile de consum asociate BAT pentru apă la prelucrarea pieilor de ovine
      
      
                  Etapele procesului
               
               
                  Consumul de apă specific (4)
                  
               
            
                  litri per piele
               
            
                  De la brut la piclat
               
               
                  65-80
               
            
                  De la piclat la albastru umed
               
               
                  30-55
               
            
                  Procesele post-tanare și finisarea
               
               
                  15-45
               
            
                  Total
               
               
                  110-180
               
            1.4.   Reducerea emisiilor în apele uzate
      
      1.4.1.   Reducerea emisiilor în apele uzate evacuate ca urmare a etapelor de proces desfășurate în atelierul de înmuiere
      
      5.   În vederea reducerii încărcăturii poluante în apele reziduale, înainte de tratarea efluenților evacuați ca urmare a etapelor de proces desfășurate în atelierul de înmuiere, BAT constau în utilizarea unei combinații adecvate a tehnicilor de mai jos.
      
                  Tehnică
               
               
                  Descriere
               
               
                  Aplicabilitate
               
            
                  
                     a
                  
               
               
                  
                     Utilizarea băilor scurte
                  
               
               
                  Băile scurte reprezintă cantități reduse de apă de proces. Atunci când este prezentă mai puțină apă, se reduce cantitatea de substanțe chimice aruncată înainte de reacție.
               
               
                  Tehnica nu poate fi aplicată la prelucrarea pieilor de vițel.
                  Aplicabilitate este, de asemenea, limitată la:
                  
                              —
                           
                           
                              bazinele de prelucrare noi;
                           
                        
                              —
                           
                           
                              bazinele de prelucrare existente care permit utilizarea băilor scurte sau care pot fi modificate pentru a utiliza băile scurte.
                           
                        
            
                  
                     b
                  
               
               
                  
                     Utilizarea pieilor curate
                  
               
               
                  Utilizarea pieilor cu mai puțină murdărie care aderă la exterior, eventual prin instituirea unui sistem care să promoveze utilizarea pieilor curate.
               
               
                  Aplicabilă sub rezerva disponibilității pieilor.
               
            
                  
                     c
                  
               
               
                  
                     Prelucrarea pieilor proaspete
                  
               
               
                  Sunt folosite piei nesărate.
                  Pentru a împiedica deteriorarea, se recurge la răcirea post-mortem rapidă, combinată fie cu termene de livrare scurte, fie cu transportul și depozitarea la temperaturi controlate.
               
               
                  Aplicabilitatea este limitată de disponibilitatea pieilor proaspete.
                  Nu poate fi aplicată în cazul unui lanț de aprovizionare mai mare de două zile.
               
            
                  
                     d
                  
               
               
                  
                     Scuturarea granulelor de sare prin mijloace mecanice
                  
               
               
                  Pieile sărate sunt deschise în vederea prelucrării prin scuturare sau centrifugare, astfel încât cristalele de sare să cadă, evitându-se introducerea lor în procesul de înmuiere.
               
               
                  Aplicabilitatea este limitată la tăbăcăriile care prelucrează piei sărate.
               
            
                  
                     e
                  
               
               
                  
                     Depărarea cu recuperarea părului
                  
               
               
                  Depărarea se efectuează prin dizolvarea rădăcinii părului și nu a întregului fir de păr. Restul de păr este recuperat prin filtrarea efluentului. Concentrația produșilor de descompunere a părului din efluent este redusă.
               
               
                  Tehnica nu se aplică în cazul în care instalațiile de prelucrare a părului pentru utilizare nu sunt disponibile la o distanță rezonabilă pentru transport sau în cazul în care utilizarea părului nu este posibilă.
                  Aplicabilitate este, de asemenea, limitată la:
                  
                              —
                           
                           
                              bazinele de prelucrare noi;
                           
                        
                              —
                           
                           
                              bazinele de prelucrare existente care permit utilizarea băilor scurte sau pot fi modificate pentru a utiliza băile scurte.
                           
                        
            
                  
                     f
                  
               
               
                  
                     Utilizarea compușilor organici ai sulfului sau folosirea enzimelor la depărarea pieilor de bovine
                  
               
               
                  Cantitatea de sulfură anorganică folosită la depărare este redusă prin înlocuirea parțială a acesteia cu compuși organici ai sulfului sau prin folosirea suplimentară a unor enzime.
               
               
                  Folosirea suplimentară de enzime nu se practică în tăbăcăriile care produc piele cu granulație vizibilă (de exemplu piele anilină).
               
            
                  
                     g
                  
               
               
                  
                     Utilizarea redusă a amoniului în timpul decalcificării
                  
               
               
                  Utilizarea compușilor de amoniu la decalcificare este parțial sau total înlocuită de injectarea de dioxid de carbon și/sau utilizarea altor agenți de decalcificare înlocuitori.
               
               
                  Înlocuirea integrală a compușilor de amoniu cu totale a compușilor de amoniu cu CO2 în procesul de decalcificare nu poate fi aplicată la prelucrarea materiilor prime a căror grosime este mai mare de 1,5 mm.
                  Aplicabilitatea înlocuirii parțiale sau totale a compușilor de amoniu cu CO2 în timpul decalcificării este, de asemenea, limitată la:
                  
                              —
                           
                           
                              bazinele de prelucrare noi;
                           
                        
                              —
                           
                           
                              bazinele de prelucrare existente care permit utilizarea, sau pot fi modificate pentru a permite utilizarea CO2 în timpul decalcificării.
                           
                        
            1.4.2.   Reducerea emisiilor în apele uzate evacuate ca urmare a etapelor de proces desfășurate în atelierul de tanare
      
      6.   În vederea reducerii încărcăturii poluante în apele uzate înainte de tratarea efluenților evacuați ca urmare a etapelor de proces desfășurate în atelierul de tanare, BAT constau în utilizarea unei combinații adecvate a tehnicilor de mai jos.
      
                  Tehnică
               
               
                  Descriere
               
               
                  Aplicabilitate
               
            
                  
                     a
                  
               
               
                  
                     Utilizarea băilor scurte
                  
               
               
                  Băile scurte reprezintă cantități reduse de apă de proces. Atunci când este prezentă mai puțină apă, se reduce cantitatea de substanțe chimice care sunt aruncate înainte de reacție.
               
               
                  Tehnica nu pot fi aplicată la prelucrarea pieilor de vițel.
                  Aplicabilitate este, de asemenea, limitată la:
                  
                              —
                           
                           
                              bazinele de prelucrare noi;
                           
                        
                              —
                           
                           
                              bazinele de prelucrare existente care permit utilizarea băilor scurte sau pot fi modificate pentru a utiliza băile scurte.
                           
                        
            
                  
                     b
                  
               
               
                  
                     Maximizarea absorbției de tananți pe bază de crom
                  
               
               
                  Optimizarea parametrilor de operare (de exemplu, pH, flux, temperatură, durată, și viteza de rotație a tamburului) și utilizarea de substanțe chimice pentru a crește proporția tananților pe bază de crom absorbiți de piei.
               
               
                  General aplicabilă.
               
            
                  
                     c
                  
               
               
                  
                     Optimizarea metodelor de tanare vegetală
                  
               
               
                  Utilizarea tanării în tambur pentru o parte a procesului.
                  Utilizarea agenților de pretanare pentru a facilita penetrarea taninurilor vegetale.
               
               
                  Nu poate fi aplicată în producția de piele pentru tălpi cu tanare vegetală.
               
            1.4.3.   Reducerea emisiilor în apele uzate evacuate ca urmare a etapelor de proces specifice post-tanării
      
      7.   În vederea reducerii încărcăturii poluante în apele reziduale înainte de tratarea efluenților evacuați ca urmare a etapelor de proces specifice post-tanării, BAT constau în utilizarea unei combinații adecvate a tehnicilor de mai jos.
      
                  Tehnică
               
               
                  Descriere
               
               
                  Aplicabilitate
               
            
                  
                     a
                  
               
               
                  
                     Utilizarea băilor scurte
                  
               
               
                  Băile scurte reprezintă cantități reduse de apă de proces. Atunci când este prezentă mai puțină apă, se reduce cantitatea de substanțe chimice care sunt aruncate înainte de reacție.
               
               
                  Această tehnică nu poate fi aplicată în procesul de vopsire și nici la prelucrarea pieilor de vițel.
                  Aplicabilitate este, de asemenea, limitată la:
                  
                              —
                           
                           
                              bazinele de prelucrare noi;
                           
                        
                              —
                           
                           
                              bazinele de prelucrare existente care permit utilizarea băilor scurte sau pot fi modificate pentru a utiliza băile scurte.
                           
                        
            
                  
                     b
                  
               
               
                  
                     Optimizarea retanării, a vopsirii și ungerii
                  
               
               
                  Optimizarea parametrilor procesului pentru a asigura cea mai mare absorbție a substanțelor chimice.
               
               
                  General aplicabilă.
               
            1.4.4.   Alte reduceri ale emisiilor în apele uzate
      
      8.   Pentru a preveni emisiile de anumite pesticide în apele uzate, constituie BAT doar prelucrarea pieilor care nu au fost tratate cu aceste substanțe.
      
         Descriere
      
      Tehnica constă în includerea în caietul de sarcini pentru furnizor a condiției de a se folosi materiale fără pesticide care sunt:
      
                  —
               
               
                  enumerate în Directiva 2008/105/CE a Parlamentului European și al Consiliului din 16 decembrie 2008 privind standardele de calitate a mediului în domeniul apei (5);
               
            
                  —
               
               
                  enumerate în Regulamentul (CE) nr. 850/2004 al Parlamentului European și al Consiliului 29 aprilie 2004 privind poluanții organici persistenți (6);
               
            
                  —
               
               
                  clasificate ca fiind cancerigene, mutagene sau toxice pentru reproducere, în conformitate cu Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor (7).
               
            Printre exemple se numără DDT, pesticidele ciclodiene (aldrin, dieldrin, endrin și izodrin) și HCH, inclusiv lindan.
      
         Aplicabilitate
      
      General aplicabilă în tăbăcării, cu respectarea constrângerilor impuse de controlul specificațiilor destinate furnizorilor de piei din țări terțe.
      9.   În scopul de a reduce la minimum emisiile de substanțe biocide prezente în apele uzate, constituie BAT prelucrarea numai cu produse biocide autorizate a pieilor în conformitate cu dispozițiile prevăzute de Regulamentul (UE) nr. 528/2012 al Parlamentului European și al Consiliului din 22 mai 2012 în ceea ce privește punerea la dispoziție pe piață și utilizarea produselor biocide (8).
      1.5.   Tratarea emisiilor în apă
      
      10.   În vederea reducerii emisiilor în corpurile de apă receptoare, constituie BAT tratarea apelor reziduale care presupune combinarea adecvată a următoarelor tehnici, aplicate în instalație sau în afara ei:
      
                  i.
               
               
                  tratarea mecanică
               
            
                  ii.
               
               
                  tratarea fizico-chimică;
               
            
                  iii.
               
               
                  tratarea biologică;
               
            
                  iv.
               
               
                  eliminarea azotului biologic.
               
            
         Descriere
      
      Aplicarea unei combinații adecvate de tehnici descrise mai jos. Combinația de tehnici poate fi aplicată în interiorul sau în exteriorul instalației, în două sau trei etape.
      
                  Tehnică
               
               
                  Descriere
               
               
                  Aplicabilitate
               
            
                  
                     a
                  
               
               
                  
                     Tratare mecanică
                  
               
               
                  Filtrarea solidelor brute, eliminarea grăsimilor, uleiurilor și unsorilor și îndepărtarea solidelor prin sedimentare.
               
               
                  General aplicabilă în interiorul sau în exteriorul instalației.
               
            
                  
                     b
                  
               
               
                  
                     Tratarea fizico-chimică
                  
               
               
                  Oxidarea și/sau precipitarea sulfurilor, eliminarea OCN și a solidelor în suspensie, de exemplu prin coagulare sau floculare. Precipitarea cromului prin creșterea pH-ului la cel puțin 8, folosind alcalini (de exemplu, hidroxid de calciu, oxid de magneziu, carbonat de sodiu, hidroxid de sodiu, aluminat de sodiu).
               
               
                  General aplicabilă în interiorul sau în exteriorul instalației.
               
            
                  
                     c
                  
               
               
                  
                     Tratare biologică
                  
               
               
                  Tratarea aerobă biologică a apelor uzate prin aerare, inclusiv îndepărtarea solidelor în suspensie, de exemplu prin sedimentare sau decantare secundară prin flotație.
               
               
                  General aplicabilă în interiorul sau în exteriorul instalației.
               
            
                  
                     d
                  
               
               
                  
                     Eliminarea azotului biologic
                  
               
               
                  Nitrificarea compușilor de azot amoniacal, urmată de reducerea nitraților la azot gazos.
               
               
                  Aplicabilă instalațiilor cu evacuare directă în corpul de apă receptor.
                  Aplicare dificilă în instalațiile existente care au un spațiu limitat.
               
            
         Nivelurile de emisii aferente celor mai bune tehnici disponibile
      
      A se vedea tabelul 3. BAT-AEL se aplică la:
      
                  i.
               
               
                  evacuarea directă a apelor uzate din instalațiile de tratare a apelor reziduale din cadrul tăbăcăriilor;
               
            
                  ii.
               
               
                  deversarea directă a apelor uzate din instalațiile autonome de tratare a apelor uzate vizate la punctul 6.11 din anexa I la Directiva 2010/75/UE, care tratează apele reziduale provenind în principal din tăbăcării.
               
            
         Tabelul 3
      
      
         BAT-AEL pentru evacuări directe de apel uzate după tratare
      
      
                  Parametru
               
               
                  BAT-AEL
               
            
                  mg/l
                  (valorile medii lunare pe baza unei medii a probelor compozite reprezentative pe 24 de ore prelevate în decursul unei luni)
               
            
                  
                     OCN
                  
               
               
                  200-500 (9)
                  
               
            
                  
                     OBN5
                     
                  
               
               
                  15-25
               
            
                  
                     Solide în suspensie
                  
               
               
                  < 35
               
            
                  
                     Azot amoniacal NH4-N (ca N)
                  
               
               
                  < 10
               
            
                  
                     Crom total (ca Cr)
                  
               
               
                  < 0,3-1
               
            
                  
                     Sulfură (ca S)
                  
               
               
                  < 1
               
            11.   În scopul reducerii conținutului de crom al evacuărilor de ape uzate, BAT presupune aplicarea precipitării cromului în interiorul sau în exteriorul instalației.
      
         Descriere
      
      A se vedea BAT 10, tehnica b.
      Eficiența precipitării cromului este mai mare în cazul fluxurilor separate și concentrate cu conținut de crom.
      
         Aplicabilitate
      
      General aplicabilă pentru tratarea, în interiorul sau în exteriorul instalației, a efluenților de ape uzate provenind din tăbăcăriile care practică tăbăcirea și/sau retăbăcirea cu crom a pieilor.
      
         Nivelurile de emisii aferente celor mai bune tehnici disponibile
      
      A se vedea tabelul 3 pentru BAT-AEL aplicabile cromului la evacuările directe în corpurile de apă receptoare și tabelul 4 pentru BAT-AEL aplicabile cromului la evacuările indirecte în stațiile de tratare a apelor uzate urbane.
      12.   Pentru a reduce totalul emisiilor de sulfură și de crom prin evacuările indirecte ale apelor uzate urbane din tăbăcării în stațiile de tratare a apelor urbane uzate, BAT constau în aplicarea precipitării cromului și a oxidării sulfurii.
      
         Descriere
      
      A se vedea BAT 10, tehnica b.
      Eficiența eliminării este mai mare în cazul fluxurilor separate și concentrate cu conținut de crom/sulfuri.
      Oxidarea sulfurii constă în oxidarea catalitică (aerare în prezența sărurilor de mangan).
      
         Aplicabilitate
      
      Precipitarea cromului este, în general, aplicabilă în interiorul sau în exteriorul instalației, la tratarea efluenților de ape uzate din tăbăcăriile care practică tăbăcirea și/sau retăbăcirea cu crom a pieilor.
      
         Nivelurile de emisii aferente celor mai bune tehnici disponibile
      
      A se vedea tabelul 4 pentru BAT-AELS aplicabile cromului și sulfurii la evacuările indirecte în stațiile de tratare a apelor uzate urbane.
      
         Tabelul 4
      
      
         BAT-AELS pentru emisiile totale de crom și sulfură prin evacuările indirecte de ape uzate provenind din tăbăcării în stațiile de tratare a apelor uzate urbane
      
      
                  Parametru
               
               
                  BAT-AEL
               
            
                  mg/l
                  (valorile medii lunare pe baza unei medii a probelor compozite reprezentative pe 24 de ore prelevate în decursul unei luni)
               
            
                  Crom total (ca Cr)
               
               
                  < 0,3-1
               
            
                  Sulfură (ca S)
               
               
                  < 1
               
            1.6.   Emisiile atmosferice
      
      1.6.1.   Miros
      
      13.   Pentru a reduce generarea de mirosuri de amoniac în urma prelucrării, BAT constau în înlocuirea parțială sau integrală a compușilor de amoniu din procesul de decalcificare.
      
         Aplicabilitate
      
      Înlocuirea integrală a compușilor de amoniu cu CO2 din procesul de decalcificare nu poate fi aplicată la prelucrarea materiilor prime a căror grosime este mai mare de 1,5 mm.
      Aplicabilitatea înlocuirii parțiale sau totale a compușilor de amoniu cu CO2 în procesul de decalcificare este, de asemenea, limitată la bazinele de prelucrare noi și la bazinele existente care permit utilizarea, sau pot fi modificate pentru a utiliza CO2 în timpul decalcificării.
      14.   Pentru a reduce emisiile de mirosuri din etapele de proces și din tratarea efluenților, BAT constau în reducerea cantității de amoniac și de hidrogen sulfurat prin epurarea și/sau biofiltrarea aerului extras în care mirosul acestor gaze este perceptibil.
      15.   Pentru a preveni producerea de mirosuri în urma descompunerii pieilor brute, BAT constau în utilizarea unor metode de conservare și depozitare concepute pentru a preveni descompunerea, precum și rotația riguroasă a stocurilor de piei.
      
         Descriere
      
      Conservarea corectă prin sărare și controlul adecvat al temperaturii, combinate cu rotația riguroasă a stocurilor pentru eliminarea mirosurilor de descompunere.
      16.   Pentru a reduce emisiile de mirosuri provenite din deșeuri, BAT constau în utilizarea de proceduri de manevrare și depozitare concepute pentru a reduce descompunerea deșeurilor.
      
         Descriere
      
      Controlul unităților de depozitare a deșeurilor și eliminarea metodică a deșeurilor putrescibile din instalație înainte ca descompunerea acestora să provoace probleme olfactive.
      
         Aplicabilitate
      
      Se aplică numai la instalațiile care produc deșeuri putrescibile.
      17.   Pentru a reduce emisiile de mirosuri din efluenții proveniți din atelierul de înmuiere, BAT constau în controlarea pH-ului, urmată de procese de tratare menite să elimine conținutul de sulfură.
      
         Descriere
      
      Menținerea pH-ului efluenților proveniți din atelierul de înmuiere la mai mult de 9,5 până la tratarea sulfurii (în interiorul sau în exteriorul instalației) prin una dintre următoarele tehnici:
      
                  i.
               
               
                  oxidarea catalitică (utilizând săruri de mangan ca element catalizator);
               
            
                  ii.
               
               
                  oxidarea biologică;
               
            
                  iii.
               
               
                  precipitarea; sau
               
            
                  iv.
               
               
                  amestecarea într-un sistem de recipiente închise prevăzut cu epurator sau cu filtru de carbon.
               
            
         Aplicabilitate
      
      Se aplică numai instalațiilor în care se efectuează depărarea cu sulfură.
      1.6.2.   Compuși organici volatili
      
      18.   În vederea reducerii emisiilor atmosferice de compuși organici volatili halogenați, BAT constau în înlocuirea compușilor organici volatili halogenați utilizați în procesul tehnologic cu substanțe care nu sunt derivați halogenați.
      
         Descriere
      
      Înlocuirea solvenților halogenați cu solvenți nehalogenați.
      
         Aplicabilitate
      
      Nu se aplică la degresarea uscată a pieilor de ovine efectuate în mașini cu ciclu închis.
      19.   În scopul reducerii emisiilor atmosferice de compuși organici volatili (COV) provenite din finisare, BAT constau în utilizarea uneia dintre tehnicile de mai jos sau a unei combinații de tehnici, prima fiind prioritară.
      
                  Tehnică
               
               
                  Descriere
               
            
                  
                     a
                  
               
               
                  
                     Utilizarea unor substanțe de acoperire pe bază de apă în combinație cu un sistem eficient de aplicare
                  
               
               
                  Limitarea emisiilor de compuși organici volatili prin utilizarea unor substanțe de acoperire pe bază de apă, fiecare strat fiind aplicat astfel: în stil perdea, cu ruloul sau cu ajutorul unor tehnici de pulverizare avansate.
               
            
                  
                     b
                  
               
               
                  
                     Utilizarea ventilației cu extracție și a unui sistem de reducere a emisiilor
                  
               
               
                  Tratarea aerului evacuat prin utilizarea unui sistem de extracție prevăzut cu una sau mai multe dintre următoarele metode: epurare umedă, adsorbție, biofiltrare sau incinerare.
               
            
         Nivelurile de utilizare asociate BAT pentru solvenți și nivelurile de emisii asociate BAT pentru COV
      
      În tabelul 5 sunt prezentate atât nivelurile de solvenți asociate cu utilizarea straturilor de acoperire pe bază de apă în combinație cu un sistem de aplicare eficient, cât și intervalul BAT-AEL pentru emisiile de COV specifice asociat cu utilizarea unui sistem de ventilație cu extracție și a unui sistem de reducere a emisiilor ca alternativă la utilizarea materialelor de finisare pe bază de apă.
      
         Tabelul 5
      
      
         Niveluri de utilizare a solvenților asociate BAT și BAT-AEL pentru emisiile de COV
      
      
                  Parametru
               
               
                  Tipul de producție
               
               
                  Niveluri asociate BAT
               
            
                  g/m2
                  
                  (valori medii anuale per unitate de piei prelucrate)
               
            
                  
                     Nivelurile de utilizare a solvenților
                  
               
               
                  Atunci când se utilizează straturi de acoperire pe bază de apă în combinație cu un sistem de aplicare eficient
               
               
                  Tapițerie și piele pentru automobile
               
               
                  10-25
               
            
                  Îmbrăcăminte și încălțăminte, articole din piele
               
               
                  40-85
               
            
                  Piei tratate cu straturi de finisare (grosimea stratului > 0,15 mm)
               
               
                  115-150
               
            
                  
                     Emisii de VOC
                  
               
               
                  În cazul în care este utilizat un sistem de ventilație și reducere a emisiilor ca alternativă la utilizarea materialelor de finisare pe bază de apă
               
               
                  9-23 (10)
                  
               
            1.6.3.   Pulberi în suspensie
      
      20.   În scopul reducerii emisiilor de particule în suspensie provenite din etapele de producție cu finisare uscată, BAT constau în utilizarea unui sistem de ventilație cu extracție prevăzut cu filtre cu saci sau cu epuratoarele de gaze umede.
      
         Nivelurile de emisii aferente celor mai bune tehnici disponibile
      
      BAT-AEL pentru pulberile în suspensie se situează între 3 și 6 mg per m3 normal de aer evacuat, valoare exprimată ca media pe 30 de minute.
      1.7.   Gestionarea deșeurilor
      
      21.   În scopul de a limita cantitatea de deșeuri trimise spre eliminare, BAT constau în organizarea unor operațiuni la fața locului, astfel încât să se maximizeze proporția de reziduuri de proces generate ca produse secundare, inclusiv următoarele:
      
                  Reziduuri de proces
               
               
                  Utilizări ca produs secundar
               
            
                  Lână și păr
               
               
                  
                              —
                           
                           
                              Material de umplutură
                           
                        
                              —
                           
                           
                              Textile din lână
                           
                        
            
                  Deșeuri de tăiere, cenușărite
               
               
                  
                              —
                           
                           
                              Producția de colagen
                           
                        
            
                  Șpalturi netanate
               
               
                  
                              —
                           
                           
                              Transformare în piele
                           
                        
                              —
                           
                           
                              Producția de membrane pentru mezeluri
                           
                        
                              —
                           
                           
                              Producția de colagen
                           
                        
                              —
                           
                           
                              Produse de ros pentru câini
                           
                        
            
                  Ștuțuri și șpalturi tanate
               
               
                  
                              —
                           
                           
                              Finisate pentru utilizare în mozaic, mici obiecte din piele etc.
                           
                        
                              —
                           
                           
                              Producția de colagen
                           
                        
            22.   În scopul de a limita cantitatea de deșeuri trimise spre eliminare, BAT constau în organizarea unor operațiuni la fața locului, astfel încât să se faciliteze reutilizarea deșeurilor sau, în lipsa acesteia, reciclarea deșeurilor, sau, în lipsa acesteia, „alte operațiuni de valorificare”, inclusiv următoarele:
      
                  Deșeuri
               
               
                  Reutilizarea după preparare
               
               
                  Reciclare
               
               
                  Alte operațiuni de valorificare
               
            
                  Păr și lână
               
               
                  
                              —
                           
                           
                              Fabricarea de hidrolizați de proteine
                           
                        
               
                  
                              —
                           
                           
                              Îngrășământ
                           
                        
               
                  
                              —
                           
                           
                              Recuperarea energiei
                           
                        
            
                  Ștuțuri tanate
               
               
                   
               
               
                  
                              —
                           
                           
                              Cleiuri
                           
                        
               
                  
                              —
                           
                           
                              Recuperarea energiei
                           
                        
            
                  Ștuțuri tanate
               
               
                  
                              —
                           
                           
                              Seu
                           
                        
                              —
                           
                           
                              Fabricarea de gelatină tehnică
                           
                        
               
                  
                              —
                           
                           
                              Cleiuri
                           
                        
               
                   
               
            
                  Deșeuri de la șeruit
               
               
                  
                              —
                           
                           
                              Fabricarea de hidrolizați de proteine
                           
                        
                              —
                           
                           
                              Seu
                           
                        
               
                  
                              —
                           
                           
                              Cleiuri
                           
                        
               
                  
                              —
                           
                           
                              Producția de combustibil de substituție
                           
                        
                              —
                           
                           
                              Recuperarea energiei
                           
                        
            
                  Șpalturi netanate
               
               
                  
                              —
                           
                           
                              Fabricarea de gelatină tehnică
                           
                        
                              —
                           
                           
                              Fabricarea de hidrolizați de proteine
                           
                        
               
                  
                              —
                           
                           
                              Cleiuri
                           
                        
               
                  
                              —
                           
                           
                              Recuperarea energiei
                           
                        
            
                  Deșeuri de fălțuire și șpalturi tanate
               
               
                  
                              —
                           
                           
                              Producția de panouri din fibre de piele din ștuțuri nefinisate
                           
                        
                              —
                           
                           
                              Fabricarea de hidrolizați de proteine
                           
                        
               
                   
               
               
                  
                              —
                           
                           
                              Recuperarea energiei
                           
                        
            
                  Deșeuri de fălțuire tanate
               
               
                  
                              —
                           
                           
                              Producția de panouri din fibre de piele
                           
                        
                              —
                           
                           
                              Fabricarea de hidrolizați de proteine
                           
                        
               
                   
               
               
                  
                              —
                           
                           
                              Recuperarea energiei
                           
                        
            
                  Nămoluri de la tratarea apelor uzate
               
               
                   
               
               
                   
               
               
                  
                              —
                           
                           
                              Recuperarea energiei
                           
                        
            23.   În scopul de a reduce consumul de substanțe chimice și cantitatea de deșeuri de piele cu conținut de crom trimise spre eliminare, constituie BAT utilizarea șpăltuirii cu oxid de calciu.
      
         Descriere
      
      Efectuarea operațiunii de șpăltuire într-un stadiu de prelucrare incipient, astfel încât să rezulte un produs secundar netanat.
      
         Aplicabilitate
      
      Se aplică numai instalațiilor care utilizează tanarea cu crom.
      Nu se aplică:
      
                  —
               
               
                  atunci când pieile sunt prelucrate la grosimea integrală (de exemplu, piele neșpăltuită);
               
            
                  —
               
               
                  atunci când trebuie produsă o piele mai fermă (de exemplu, pentru pantofi);
               
            
                  —
               
               
                  atunci când produsul final trebuie să aibă o grosime mai uniformă;
               
            
                  —
               
               
                  atunci când șpăltuirile tanate sunt fabricate ca produs sau coprodus.
               
            24.   Pentru a reduce cantitatea de crom din nămolul trimis spre evacuare, BAT constau în utilizarea uneia sau mai multor tehnici enumerate mai jos.
      
                  Tehnică
               
               
                  Descriere
               
               
                  Aplicabilitate
               
            
                  
                     a
                  
               
               
                  
                     Recuperarea cromului în vederea reutilizării în tăbăcărie
                  
               
               
                  Repunerea în soluție a cromului precipitat din baia de tanare, folosind acid sulfuric ca substitut parțial al sărurilor de crom noi.
               
               
                  Aplicabilitatea este limitată de necesitatea de a produce proprietăți ale pielii care corespund specificațiilor clienților, în special legate de vopsire (soliditatea și luminozitatea culorilor reduse) și voalare.
               
            
                  
                     b
                  
               
               
                  
                     Recuperarea cromului în vederea reutilizării în alt sector industrial
                  
               
               
                  Utilizarea nămolurilor de crom ca materie primă de către un alt sector.
               
               
                  Se aplică numai în cazul în care poate fi găsit un utilizator industrial pentru deșeurile recuperate.
               
            25.   Pentru a reduce consumul de energie, consumul de substanțe chimice și capacitatea de manevrare a nămolului pentru tratarea ulterioară, BAT constau în reducerea conținutului de apă din nămoluri prin deshidratarea nămolurilor.
      
         Aplicabilitate
      
      Se aplică tuturor instalațiilor care efectuează prelucrarea umedă.
      1.8.   Energie
      
      26.   În scopul de a reduce consumul de energie la uscare, BAT înseamnă optimizarea pregătirii pentru uscarea prin stoarcere sau prin orice alt proces de deshidratare mecanică.
      27.   În scopul de a reduce consumul de energie necesar proceselor umede, BAT constau în utilizarea băilor scurte.
      
         Descriere
      
      Reducerea energiei folosite la încălzirea apei prin reducerea utilizării apei calde.
      
         Aplicabilitate
      
      Tehnica nu pot fi aplicată în etapa de vopsire și nici la prelucrarea pieilor de vițel.
      Aplicabilitate este, de asemenea, limitată la:
      
                  —
               
               
                  bazinele de prelucrare noi;
               
            
                  —
               
               
                  bazinele de prelucrare existente care permit utilizarea băilor scurte sau pot fi modificate pentru a utiliza băile scurte.
               
            
         Niveluri de consum de energie aferente celor mai bune tehnici disponibile
      
      A se vedea tabelul 6.
      
         Tabelul 6
      
      
         Consumul specific de energie asociate BAT
      
      
                  Etapele de activitate
               
               
                  Consumul specific de energie per unitate de materii prime (11)
                  
               
            
                  GJ/t
               
            
                  Prelucrarea pieilor de bovine din stare brută în albastru umed sau alb umed
               
               
                  < 3
               
            
                  Prelucrarea pieilor de bovine din stare brută în stare finită
               
               
                  < 14
               
            
                  Prelucrarea pieilor de ovine din piei brute în piei finite
               
               
                  < 6
               
            
         (1)  JO L 135, 30.5.1991, p. 40.
      
         (2)  JO L 312, 22.11.2008, p. 3.
      
         (3)  Valori medii lunare Prelucrarea pieilor de vițel și tanarea vegetală pot necesita o cantitate mai mare de apă
      
         (4)  Valori medii lunare. Pieile ovine cu blană pot necesita un consum mai mare de apă
      
         (5)  JO L 348, 24.12.2008, p. 84.
      
         (6)  JO L 158, 30.4.2004, p. 7.
      
         (7)  JO L 353, 31.12.2008, p. 1.
      
         (8)  JO L 167, 27.6.2012, p. 1.
      
         (9)  Nivelul superior este asociat unor concentrații la punctul de intrare a COD de ≥ 8 000 de mg/l.
      
         (10)  Interval BAT-AEL exprimat în cantitate totală de carbon.
      
         (11)  Valorile consumului de energie (exprimate ca medie anuală neajustată la energia primară) acoperă consumul de energie în procesul de producție, inclusiv energia electrică și încălzirea totală a spațiilor interioare, dar excluzând consumul de energie pentru stațiile de epurare a apelor uzate.